અમદાવાદ: શહેરના દરેક ચાર રસ્તા પાસે સતત લારી-ગલ્લા સહિતનાં દબાણ વધતાં જાય છે. તંત્ર દ્વારા મુકાતાં ‘નો પાર્કિંગ’નાં બોર્ડથી હાઇકોર્ટ નારાજ છે. આ ઉપરાંત હાઇકોર્ટ દ્વારા રસ્તા પરનાં કોમર્શિયલ બિલ્ડિંગ, હોટલ, રેસ્ટોરાં, હોસ્પિટલ અને મોલ વગેરેનાં પાર્કિંગને ખુલ્લાં કરીને રસ્તામાં આડેધડ પાર્ક કરાતાં વાહનને દૂર કરવાની પણ તંત્રને તાકીદ કરાઇ છે. હાઇકોર્ટની આ તાકીદના પગલે મ્યુનિસિપલ સત્તાવાળાઓએ ગઇ કાલે કાર્યવાહી હાથ ધરીને બોડકદેવ વોર્ડમાં આવેલી હોટલ પ્રાઇડના બેઝમેન્ટના પાર્કિંગના ગેરકાયદે દબાણને જમીનદોસ્ત કર્યું હતું.